Zasebnost in pritožbe

Nekdo se na ona-on.com predstavlja kot jaz. Kaj naj naredim?

Po Sporazumu o uporabi je prepovedano navajati tuje osebne podatke ali objavljanje tujih oz. avtorsko zaščitenih fotografij. Da se bomo lahko prepričali o zlorabi in primerno ukrepali, nam na e-naslov podpora@ona-on.com sporoči za katerega uporabnika gre, pripiši za kakšno zlorabo gre in priloži dve svoji fotografiji (oz. kakšen drug dokument ali verodostojne podatke, s katerimi se bomo lahko prepričali o zlorabi).

Uporabniki mi pošiljajo nezaželeno pošto (SPAM). Kaj naj naredim?

Po Sporazumu o uporabi je prepovedano vsakršno pošiljanje nezaželenih sporočil (npr. z reklamno vsebino). Da lahko ukrepamo proti kršiteljem, nam na e-naslov podpora@ona-on.com pošlji vsebino sporočila, kdaj je bilo sporočilo poslano in uporabniško ime pošiljatelja. Predlagamo, da pošiljatelju onemogočiš ponovno pošiljanje takšnih sporočil – izvedi blokiranje.

Kako lahko blokiram uporabnike, ki mi težijo?

Če ti nekdo ‘teži’, na njegovem profilu desno spodaj klikni na povezavo ‘Blokiraj’.

Blokiran uporabnik se ne pokaže med tvojimi rezultati iskanj, ne prikažemo ga med kandidati za zmenke in ne prikazujemo ti več obvestil o njegovih aktivnostih. Ko blokiraš uporabnika, ti ne more več pošiljati sporočil in te ne more več vprašati za šanse. Prav tako iz Sporočil izgine tudi vajin klepet, če je le-ta obstajal.

Posameznega blokiranega uporabnika lahko kadarkoli odblokiraš. Seznam blokiranih uporabnikov se nahaja pod nastavitvami (zobnik).

Če si slučajno premisliš in uporabnika odblokiraš, se le-ta ponovno pojavi med tvojimi rezultati iskanj. Če odblokiranemu pišeš ali ti on piše, se ponovno odpre pogovor, v katerem je obema vidna pretekla komunikacija.

Če tebe nekdo blokira, ga ne moreš več najti na nobenem seznamu.

Kaj storim, če se želim pritožiti zoper določenega uporabnika?

Na ona-on.com želimo zagotavljati prijazno in varno okolje za spoznavanje ljudi. V primeru, da posamezni uporabnik na kakršenkoli način posega v tvojo zasebnost, varnost ali anonimnost, nas o tem obvesti na podpora@ona-on.com.

V sporočilu navedi svoje uporabniško ime in uporabniško ime osebe zoper katero se pritožuješ. Natančno navedi vzroke za pritožbo in navedi vse razloge, za kaj meniš, da nekdo nedovoljeno posega v tvojo zasebnost, varnost ali anonimnost. Navedi natančno kdaj, kje in kaj se je zgodilo. V primeru, da gre za neustrezno obnašanje uporabnika preko klepeta naredi sliko ekrana, t.i. print-screen, in jo priloži pritožbi.

Uredništvo ona-on.com natančno preveri in analizira vsako pritožbo ter ustrezno ukrepa, če ugotovi neustrezno obnašanje posameznega uporabnika. Cenimo vsak odziv, ki nam pomaga izboljšati kakovost naših storitev na dnevni ravni.